Continua el Campus Jove amb més activitats
11 de juliol 2023

El Campus Jove 2023 es troba en l'equador després de dos setmanes amb un alt nombre d'assistents. Ara li toca el torn als Campus ‘Harry Potter’, ‘Jocs de taula’, ‘Gamer’, ‘Podcast’, ‘Xef’ i ‘a la Marxa’. Un any més, la regidoria de Joventut de l'Ajuntament de Sagunt ha organitzat estos campus que oferixen activitats per a jóvens de diferents temàtiques durant els mesos de juny i juliol.

Cada campus és impartit per especialistes en la matèria, d'una manera divertida, i en col·laboració amb l'equip de monitores i monitors del Casal Jove. Les activitats tenen un horari de matí de 10 a 14 hores i de vesprada de 17 a 21 hores, encara que els i les jóvens poden acudir a les instal·lacions del Casal Jove una hora abans si així ho desitgen on els monitors realitzaran activitats relacionades amb el campus en qüestió.

El programa Campus Corresponsables és gratuït i està dirigit a xiquets i xiquetes d'entre 11 i 14 anys. Dins d'este programa, s'inclouen diferents activitats que es desenvoluparan entre les 10 i les 14 hores: ‘Campus Econatura’ i’ Campus Sportjove’, en el Casal Jove de Sagunt entre el 26 i el 30 juny, i ‘Curt Exprés’ i ‘Campus Cuina’, del 3 al 7 de juliol en el mateix lloc que els anteriors. Del 10 al 14 de juliol ‘Jocs de Taula Sagunt’ i ‘Campus Harry Potter Port’, s'han programat en el Casal Jove de Sagunt i en el Casal Jove del Port de Sagunt, respectivament; i del 17 al 21 de juliol, ‘Campus Harry Potter Sagunt’ i ‘Jocs de Taula Port’ en el Casal Jove de Sagunt i en el Casal Jove del Port de Sagunt, respectivament.

Cal assenyalar que tots els projectes integrats en Campus Corresponsables tenen opció de menjador per 24 euros a la setmana. Este servici s'implementarà en els centres on es realitza l’Escola d’Estiu, és a dir, el CEIP Ausiàs March i el CEIP María Yocasta.

D'altra banda, el programa Campus Setmanals s'enfoca a grups infantils i juvenils que abasten diferents franges d'edat que van des dels 11 als 25 anys i aborden diferents temàtiques com la robòtica, el grafiti, la fotografia, la naturalesa, el _pódcast_, el còmic, la cuina o el flamenc. La matrícula per a participar en estos programes té un cost que oscil·la entre 32 i 40 euros i algunes d'estes activitats tenen opció de menjador amb les mateixes condicions que els Campus Corresponsables. Els campus combinen l'activitat específica amb activitats de temps lliure, com jocs i tallers d'oci. L'últim dia de cada campus es realitzarà una excursió.

Per a més informació es pot anar al Casal Jove del Port de Sagunt o de Sagunt o visitar la web: [www.saguntjove.es](http://www.saguntjove.es)

![](/media/laxlduo2/campus-xef_c.jpg?width=771&height=771&mode=max)

![](/media/d3hfyafr/campus-a-la-marxa_c.jpg?width=770&height=770&mode=max)

![](/media/falmurwi/campus-podcast_c.jpg?width=772&height=772&mode=max)

*   [](http://www.facebook.com/sharer.php?u=https://aytosagunto.es/va/actualitat/continua-el-campus-jove-amb-mes-activitats/ "Facebook")
*   [](http://twitter.com/share?url=https://aytosagunto.es/va/actualitat/continua-el-campus-jove-amb-mes-activitats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-el-campus-jove-amb-mes-activitats/ "Linked In")
*   [](mailto:?body=https://aytosagunto.es/va/actualitat/continua-el-campus-jove-amb-mes-activitats/)